Olga Ketonen

Tuula Ketonen, Olga Ketonen edo Olga K izengoitiz ezagunagoa, (Kalajoki, 1964ko irailaren 29a – Vantaa, 2024ko otsailaren 3a) finlandiar kazetaria izan zen.

 Bizitza 
Mikkeliko eskualdeko irrati kate batean hasi zuen ibilbide profesionala. 1990etik Radiomafia katean aritu zen, besteak beste Häratysjuhla, Pressiklubi eta Dimanttien imitälli saioetan. 2003an Radiomafia katea itxi ondoren, YleQ katean hasi zen lanean. 2006ko udazkenean kate hori ere itxi zuten, eta Ketonen Yle Radio 1ean hasi zen, baina 2007ko urtarrilean Radio Aaltoko goizeko saioan lortu zuen lana. 2007ko udazkenean, Radio Gala kateko ekitaldian urteko irrati esatari izendatu zuten. 2011ko azarora arte aritu zen Radio Aalton, eta 2012an Yleisradiora itzuli zen, non Yle Puhe goizeko saioan aritu zen. 2014ko urtarrilean Yle Radio Suomin hasi zen lanean.

Telebista aurkezlea ere izan zen. 1997tik 1998ra MTV3ko Punainen Planetta saioan aritu zen, hasieran Jonni Aromaarekin eta gero Kari Kontiorekin. 1999ko udazkenean Planeetta Plupu saioko aurkezlea izan zen Nelonen katean. 

2011n Finlandiako Fikzio Sarirako idazleak hautatu zituen epaimahaiko kidea izan zen. 

Bi semeen ama zen. 

Ketonen 2024ko otsailaren 3an hil zen sortzetiko kardiopatiak eragindako gaixotasun labur baten ondorioz. 

 Erreferentziak 

 Kanpo estekak 

Kategoria:Finlandiako kazetariak
Kategoria:Emakume kazetariak
Kategoria:Emakume irrati esatariak
Kategoria:Emakume telebista aurkezleak
Kategoria:Izengoitiak